“શું વાત કરો છો..!” આમ કહીને દેસાઈ ઊભા થયા.સામેના ઓરડામાં ગયાં. કશો ખ્યાલ ન આવ્યો, થોડીવારે ઓરડામાંથી પાછાં આવી હતા તેમના તેમ પોતાની જગ્યાએ બેસી ગયાં. વાતો દરમ્યાન આવું તો ઘણીવાર બન્યું. વાતનો રંગ બરાબર જામ્યો હોય, રસના ઘૂંટડા ભરાતા અને ખરા ટાણે દેસાઈ ઊભા થાય. સામેના ઓરડામાં જાય અને પાછાં આવે. મેઘાણીનું મન કચવાતું હતું. મનમાં સવાલ પણ સળવળતો હતો, દેસાઈ આમ ઊભા શું કરવા થાય છે? અને ઓરડામાં એવું કોઈ કામ હોય તો નોકર છે, તેને કહી શકાય. વળી મનમાં વિચાર આવ્યો, કદાચ નોકરને કહી શકાય એવું કામ ન પણ હોય!